title: تيرينتيوس لإفريقي
text: تيرينتيوس لإفريقي (مزيود ف 195 ؤلا 185 ق.م. ف قرطاج - مات ف 159 ؤلا 158 ق.م. ف ليونان)، ب لّاتينية Publius Terentius Afer، هوّا شاعر ؤ كاتب مسرحي أمازيغي كان كيكتب ب لّاتينية، ؤ كيتعتابر من بين أعضم جوج كُتّاب ف لأدب لّاتيني لقديم (لكاتب لاخور هوّا تيتوس پلاوتوس).
  
  حياتو 
  
  مامعروفش بزاف علا لحياة ديالو، ؤ حتا سميتو لحقيقية مادكروهاش لمؤرخين.
  سّمية پوبليوس تيرينتيوس تسمات عليه حيت كان تباع ك عبد ؤ شراه سيناتور روماني سميتو پوبليوس تيرينتيوس لوكانوس. هاد لأخير فاش شاف لقدرات لإبداعية ديالو حررو، ؤ عطاه صلاحيات باش يتلاقا معا شخصيات مهمة ف روما، بحال لجنرال ݣايوس لايليوس، ؤ لجنرال سكيپيو لإفريقي لأصغر.
  لكتابات لمسرحية ديالو أترات بشكل كبير علا لأدب ف ؤروپا ف عصر نّهضة، خصوصا ف فرانسا ؤ نّݣليز.
  
  أعمال أدبية 
  
  تيرينتيوس ستلهم من لأدب ليوناني باش يوصف لحياة ليومية ديال نّاس د روما بشكل ساخر. من بين لأعمال ديالو يالله 6 لّي بقاو حتال دابا، هوما
  
   لْبنت لّي من أندروس (لعنوان لأصلي Andria)
   لْعݣوزة (لعنوان لأصلي Hecyra)
   لْمعدّب راسو (لعنوان لأصلي Heauton Timorumenos)
   لْمخصي (لعنوان لأصلي Eunuchus)
   فورميو (لعنوان لأصلي Phormio)
   جوج خوت (لعنوان لأصلي Adelphoe)
  
  من لمقولات لمشهورة ديالو:
  
  عيون لكلام 
  
  شيعر
  زيادة ف لقرن 2 قبل لميلاد
  أمازيغ
  وفيات ف عوام 150 قبل لميلاد
  زيادة 185 قبل لميلاد
  وفيات 159 قبل لميلاد
  كتاب أمازيغ
  رومان من أصل أمازيغي
  مقالة ب جودة مابيهاش (تصنيف د إحصائيات لمينحة د 2023)
  ناس تزادو ف قرطاج